

**Referat fra generalforsamling i SENIORbowl den 14. februar 2019 i Roskilde bowlingcenter.**

1. **Optælling af stemmeberettigede medlemmer**

84 stemmeberettigede medlemmer mødt ud af 109.

Generalforsamling nr. 19.

1. **Valg af dirigent**

Flemming Kirk valgt som dirigent.

Takkede for valget.

Konstaterede at indkaldelsen er rettidigt sendt ud, mere end 14 dage før generalforsamlingen og inden udgangen af april.

Dagsordenen er i overensstemmelse med vedtægterne - og generalforsamlingen er dermed lovlig.

1. **Bestyrelsens beretning ved formanden**

Bestyrelsens beretning ved formanden, Ejner Jensen blev godkendt.

Den skriftlige beretning udsendt på mail sammen med indkaldelsen, samt udleveret til medlemmer uden mailadresse. Vil efterfølgende blive lagt på hjemmesiden.

**Fra den mundtlige beretning kan nævnes:**

* Det er 19. sæson, vi nærmer os vores 20-års jubilæum.
* Der er nye åbningstider i bowlingcentret. Fremover åbnes dørene ikke før kl. 10.15 og ingen salg før 10.30.
* Vi skal spille mod Lund her i Roskilde fredag den 15.marts. Vi spiller med handicap, så alle deltager spiller på lige fod med hinanden. Kom endelig og vær med.
* Vi har som forventet været nødt til at forhøje prisen pr træningsdag fra 55 kr. til 60 kr. fra september 2018 pga. forventet underskud.
* I stedet for sommerudflugten i 2019, holder vi 20-års jubilæum på Håndværkeren i Roskilde sidst på dagen den 25. april. Vi gør det bedste for, at det bliver et brag af en fest. Nærmere herom senere.
* Vi har ændret selve opgørelsen af mesterskabet således, at det altid er de første 3 serier der tæller med i mesterskabsspillet. Herved kommer vi ind på den plads, hvor vi reelt hører hjemme. Det er vores opfattelse, at det er blevet vel modtaget.

Betyder det noget? Nej – det gør det ikke. Vi får måske et lidt dårligere gennemsnit alle sammen, men det har gjort arbejdet for bestyrelsen betydelig lettere. Og alle har kunnet nå at spille 3 serier indenfor spilletiden – så problemet med om man næsten er blevet færdig med den 4. serie er forsvundet.

* For bestyrelsen har det været dejligt at blive mødt med så mange glade smil og bemærkninger. Tak for det. Vi oplever også, at vi alle har det rart sammen, når vi er samlet – enten til torsdags træning – eller til diverse arrangementer.
* I vores ansøgning om midler fra frivilligpuljen i Roskilde kommune, er det helt klart det sociale engagement der tæller. Vi fik i 2017 12.000 kr. i tilskud – i 2018 fik vi 14.000 kr. og i 2019 har vi fået 20.700 kr. i frivilligmidler fra Roskilde Kommune.
* Vi er ved udgangen af 2018 107 aktive medlemmer og 2 passive medlemmer, altså i alt 109 medlemmer, mod 124 ved årets begyndelse. Der er fortsat rigtig god plads til nye medlemmer på begge hold.
* Det er imponerende med den store tilslutning til de fælles arrangementer. Der er ca. 90 deltagere hver gang.

1. **Regnskab**

**Kassereren fremlagde det bilagskontrollerede regnskab.**

**Overskuddet på kr. 16.796 skyldes blandt andet at:**

* + Frivilligmidler forhøjet fra 12.000 til 14.000
  + Banepenge forhøjet fra kr. 55,- til kr. 60,- fra 1. september 2018
  + Aflysning af venskabskamp i Lund (transport)

**Af noterne fremgik det at:**

* + Kr. 5.000 var betalt som depositum til Håndværkeren (jubilæum)
  + Kr. 5.000 var forudbetaling for nytårstaffel 2019
  + Kr. 14.000 var frivilligmidler fra Roskilde kommune

**De væsentlige udgifter på kontoen ” Diverse ” var:**

* + Kontingent Frivilligcenter
  + Hjemmesiden
  + Annoncering i Dagbladet
* Herefter godkendte forsamlingen regnskabet
* Budget for 2019 viser en fremskrivning af tallene fra 2018. Endvidere en konto

for indtægter og udgifter til jubilæumsfesten den 25. april 2019 samt udgift til transport i forbindelse med venskabskampen i Lund

Blev taget til efterretning af forsamlingen

* Kontingent uændret kr. 200 årligt

1. **Indkomne forslag:**

* Ingen

1. **Valg af bestyrelsesmedlemmer**

Genvalg af Ejner Jensen formand

Genvalg af Inge Jensen sekretær

Dorte Kettner valgt som suppleant for et år

Donald Boddie valgt som suppleant for et år

**Valg af bilagskontrollanter**

Inge Pedersen og Lillian Nielsen genvalgt som kritiske bilagskontrollanter, begge for et år.

Erik Lindgaard Hansen valgt som billagskontrollant-suppleant, for et år.

1. **Eventuelt alt kan siges intet kan besluttes.**

* Ove Thrane – rejste spørgsmålet, er der egenbetaling til jubilæumsfesten.
* Torben – ja, men det kommer i invitationen.

Dirigenten takkede forsamlingen for god ro og orden under årets

Generalforsamling.

Sidst takkede formanden dirigenten for særdeles veludført arbejde.

*Ref: IJ 18-02-2019*